

# JÕELÄHTME VALLAVALITSUS

Regionaal- ja Põllumajandusministeerium

Keskkonnaamet

Maa- ja Ruumiamet

Muinsuskaitseamet

Päästeamet

Transpordiamet 14.11.2025 nr 6-4/5054

**Saha küla Saage tee 23 ja 25 maaüksuste ja lähiala detailplaneering**

Teavitame, et Jõelähtme Vallavolikogu võttis 16.10.2025 vastu otsuse nr 275 „Saha küla Saage tee 23 ja 25 maaüksuste ja lähiala detailplaneeringu algatamine, lähteülesande kinnitamine ja keskkonnamõju strateegilise hindamise algatamata jätmine”.

Planeeringuala hõlmab nelja maaüksust: Saage tee 23 (katastritunnus 24501:001:2461), Saage tee 25 (katastritunnus 24501:001:2462) ning osaliselt 11302 Lagedi-Kostivere tee L1 (katastritunnus 24504:003:0967, u 2000 m2 osas) ja Hindreku tee (katastritunnus 24504:003:0517, u 1000 m2 osas).

Detailplaneeringu koostamise eesmärgiks on maakasutuse juhtotstarbe muutmine, ehitusõiguse määramine kahele krundile üksikelamu ja elamut teenindavate abihoonete ehitamiseks, hoonete ja rajatiste toimimiseks vajalike ehitiste, sealhulgas tehnovõrkude ja -rajatiste ning avalikule teele juurdepääsuteede võimaliku asukoha määramine. Planeeritava ala suuruseks on ca 9000 m2. Algatatava detailplaneeringuga tehakse ettepanek üldplaneeringu muutmiseks, sest kavandatakse ärimaa juhtotstarbega alale elamumaa sihtotstarve. Üldplaneeringu muutmine võib olla põhjendatud, kuna alale varasemalt kavandatud ärifunktsioon ei ole realiseerunud ning elamumaa sihtotstarbega kasutus sobitub ümbritsevasse keskkonda ärimaa sihtotstarbega kasutusest paremini.

Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalselt allkirjastatud)

Andrus Umboja

vallavanem

Gerli Liivoja 605 4879

[gerli@joelahtme.ee](mailto:gerli@joelahtme.ee)